**Dragi učenici!**

**Prvo šaljem točne odgovore na pitanja o tekstu *Crazy*. Molim vas da provjerite svoje odgovore i ispravite pogrešno.**

**TOČNI ODGOVORI**

**Crazy**

 Benjamin Lebert

1. Benjamin dolazi u internat kako bi popravio ocjenu iz Matematike i prošao razred.

2. Benjamina boli što se roditelji zapravo njega srame. Kao ugledni ljudi, liječnica i diplomirani inženjer, ne mogu si dopustiti da im sin završi obrtničku školu i za njega žele nešto više.

3. Benjaminova majka u pismu piše da je on invalid jer mu je oduzeta lijeva strana tijela. U pismu navodi koje teškoće i ograničenja ima zbog toga.

4. Benjamin je zaprepašten što učitelj pismo čita naglas.

5. Benjamin se izravno obratio razredu i kratko im se predstavio.

6. Uočava nekoliko skrivenih pogleda, malo smijeha i brzu procjenu njegove osobe. Dečki ga smatraju običnim idiotom, a djevojke ne zanima.

7. U državnim školama ima više učenika u razredu nego u internatu i ne plaćaju se.

8. Nije uspio nacrtati pravac jer mu je trokut stalno klizio iz ruku. Na kraju ga je nekako nacrtao rukom.

9. Savjetuje mu da uzme instrukcije.

**Današnja dva sata vježbat ćemo jezično gradivo prethodnih razreda.**

**Riješit ćete u RB zadatke u kojima se vježbaju vrste i služba riječi te padeži.**

**RB – na str. 106. – 109. nalaze se zadatci o vrstama i službi riječi, a na str. 110. – 111. zadatci o padežima.**

**Prije rješavanja zadataka pročitajte sažetak u udžbeniku 127. – 128. str. koji će vam pomoći da riješite zadatke.**

**Točna rješenja dobit ćete na sljedećem satu.**